Ego Galterius, Dei gratia Lingonensis episcopus, notum facio quod Simon de Brecons, miles, dedit Deo et fratribus militie Templi de Villanis, quicquid habebat in omni usu et commoditate, nulla retentione facta preter feodos militum, in villa que dicitur Nubeclara et in finagio, laudantibus uxore sua Mathildi et liberis omnibus, id etatis habentibus quod scirent nec possent laudare. Doni hujus testes sunt Hugo, decanus Castellionis, frater Galterus Escofles, Guiardus Morahirs. De laude uxoris et liberorum; Humbertus de Raveriis, capellanus; Arnulfus maior de Villanis, et frater suus Girvasius clericus, Rainaudus de Nubeclara, miles. Et ut hoc firmum et stabile teneatur, sigilli mei auctoritate presentem paginam munivi et confirmavi. Actum est hoc anno ab incarnatione Domini M°C°LXX°VIII°.